ai4bharat/Pralekha huggingface dataset:
மத்திய அமைச்சரவை
ஹைட்ரோப்ளூரோ கார்பன்கள் குறைப்புக்கான ஓசோன் அடுக்கை பாதிக்கும் பொருட்களின் மான்ட்ரீல் நெறிமுறைக்கான கிகாலி திருத்தத்தின் பின்னேற்பு ஒப்பந்தம்: மத்திய அமைச்சரவை ஒப்புதல்
ஹைட்ரோப்ளூரா கார்பன்கள் குறைப்புக்கான ஓசோன் அடுக்கை பாதிக்கும் பொருட்களின் மான்ட்ரீல் நெறிமுறைக்கான கிகாலி திருத்தத்தின் பின்னேற்பு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த ஒப்பந்தம் ருவாண்டா கிகாலியில் 2016ம் ஆண்டு நடந்த 28வது கூட்டத்தில் சம்பந்தப்பட் நாடுகளால் ஏற்றுக் கொள்ளப்பட்டது.
பயன்கள்:
 ஹைட்ரோ ப்ளூரோ கார்பன் குறைப்பு, பசுமை இல்ல வாயுக்களின் வெளியேற்றத்தை தடுக்கும் என எதிர்பார்க்கப்படுகிறது. இது பருவநிலை மாற்றத்தை தடுக்கவும், மக்களுக்கு பயனளிக்கவும் உதவும்.
 ஒப்புக்கொள்ளப்பட்ட திட்டத்தின்படி தொழிற்சாலைகள் ஹைட்ரோகார்பன்களை குறைக்கும் செயலில் ஈடுபடும். ஹைட்ரோப்ளூரோ கார்பன்கள் அற்ற மற்றும் குறைந்த புவி வெப்பத்துக்கு ஏற்ற தொழில்நுட்பங்களுக்கு மாறும்.
யுக்திகள் அமலாக்கம் மற்றும் இலக்குகள்:
 2023ம் ஆண்டுக்குள் தொழிற்சாலைகளுடன் ஆலோசித்து, இந்தியாவில் ஹைட்ரோப்ளூரோ கார்பன்களை குறைக்கும் தேசிய யுக்தி மேம்படுத்தப்படும்.
 2024ம் ஆண்டு ஜூன் மாதத்துக்குள், கிகாலி திருத்தத்தின் படி, இணங்கி செயல்படுவதை உறுதி செய்ய தற்போதைய சட்டங்கள், ஓசோன் பாதிப்பு பொருட்களுக்கான விதிமுறைகள் திருத்தம் செய்யப்படும்.
முக்கிய தாக்கம்: 
 ஹைட்ரோ ப்ளூரோ கார்பன்கள் குறைப்பு, கார்பன்டை ஆக்சைடு வெளியேற்றத்தை 105 மில்லியன் டன் அளவுக்கு குறைக்கும். ஒசோன் அடுக்கை பாதுகாப்பதோடு, 2100-ம் ஆண்டுக்குள் புவி வெப்பத்தை 0.5 டிகிரி செல்சியஸ் வரை தவிர்க்க உதவும்.
 கிகாலி திருத்தத்தின் கீழ் ஹைட்ரோ ப்ளூரோ கார்பன் குறைப்பை அமல்படுத்துவது, எரிசக்தி சேமிப்பை ஏற்படுத்துவது, கார்பன் வெளியேற்றத்தை குறைக்கும், பருவநிலைக்கு பயனுள்ளதாக இருக்கும்.
 ஹைட்ரோப்ளூரோ கார்பன்கள் குறைப்பு அமலாக்கம், பொருளாதார, சமூக பயன்கள், சுற்றுச்சூழல் ஆதாயங்களை அதிகரிக்கும் நோக்கில் அரசு திட்டங்களை ஒருங்கிணைக்கும்.
 சாதனங்கள், ஹைட்ரோ ப்ளூரோ கார்பன்கள் அல்லாத மாற்று, குறைந்த வெப்பத்தை வெளிப்படுத்தும் ரசாயணங்கள் ஆகியவை உள்நாட்டில் உற்பத்தி செய்வதற்கான வாய்ப்புகள் ஏற்படும். இதன் மூலம் குறைந்த வெப்பத்தை வெளிப்படுத்தும் மாற்று தொழில்நுட்பத்துக்கு தொழிற்சாலைகள மாற முடியும். புதிய தலைமுறை மாற்று குளிர்சாதனங்கள் மற்றும் அது தொடர்பான தொழில்நுட்பங்களை உள்நாட்டில் ஊக்குவிப்பதற்கான வாய்ப்புகள் ஏற்படும். இதன் மூலம் வேலைவாய்ப்புகள் பெருகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746946
---
(
பழங்குடியினர் நலத்துறை அமைச்சகம்
வன் தன் திட்டம் மற்றும் 14 தேன் உற்பத்தியாளர் அமைப்புகள் பற்றிய இதழ் : மத்திய அமைச்சர் திரு. அர்ஜூன் முண்டா நாளை வெளியிடுகிறார்.
‘‘டிரைஃபட் வன் தன் - பழங்குடியினர் மன உறுதி மற்றும் தொழில் குறித்த இதழை மத்திய பழங்குடியினர் விவகாரத்துறை அமைச்சர் திரு. அர்ஜூன் முண்டா தில்லியில் நாளை வெளியிடுகிறார். 14 தேன் உற்பத்தியாளர் அமைப்புக்கள் மற்றும் வன உற்பத்தி பொருட்களுக்கு குறைந்தபட்ச ஆதரவு விலைக்கான இணையதளம் ஆகியவற்றையும் திரு அர்ஜூன் முண்டா தொடங்கி வைக்கிறார். இந்நிகழ்ச்சியில் ‘சம்வாத்’ என்ற தகவல் தொடர்பு பிரச்சாரம், இந்திய பழங்குடியினர் மற்றும் வன உற்பத்தி பொருட்களை பிரபலபடுத்தும் 9 வீடியோக்கள் ஆகியவற்றையும் திரு .அர்ஜூன் முண்டா வெளியிடுகிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784202
பொருளாதார விவகாரங்களுக்கான மத்திய அமைச்சரவைக் குழு
பிரதமர் உஜ்வாலா திட்டம் பயனாளிகளின் பட்டியல் விரிவாக்கம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய பொருளாதார விவகாரங்கள் குழு, மத்திய பெட்ரோலியம் மற்றும் இயற்கை எரிவாயு அமைச்சகத்தின் பரிந்துரையின்படி பிரதமர் உஜ்வாலா திட்டத்தின் கீழ் சமையல் எரிவாயு  இணைப்புகளுக்காக இதுவரை பரிசீலிக்கப்படாமல் இருந்த ஏழைக் குடும்பங்களுக்கு வைப்புத் தொகையின்றி எல்.பி.ஜி. இணைப்புகளை வழங்க ஒப்புதல் அளித்துள்ளது. இதில் பட்டியல் இனத்தவர் வகுப்பினர் / பழங்குடியினர், பிரதமர் வீட்டு வசதி திட்டப்  பயனாளிகள், அந்தியோதயா திட்டம், வனவாசிகள், மிக பிற்படுத்தப்பட்டோர் , தேயிலை மற்றும் முன்னதாக தேயிலை தோட்டத்தில் வசித்த பழங்குடியினர், தீவுகளில் வசிப்பவர்கள்  ஆகியோர் இந்த திட்டத்திற்காக பரிசீலிக்கப்படுவார்கள்.
பல்வேறு தரப்புகளிலிருந்து பெறப்பட்ட கருத்துக்களை அடிப்படையாகக் கொண்டு உஜ்வாலா திட்டத்தில் சமையல் எரிவாயு பெற முடியாதவர்கள் தற்போது பிரதமர் உஜ்வாலா திட்டத்தின் கீழ் எல்.பி.ஜி. இணைப்பை பெற வழி செய்யப்பட்டுள்ளது.
பிரதமர் அலுவலகம்
இமாச்சலப் பிரதேசத்தின் குலுவில் சுற்றுலா வாகனம் பள்ளத்தாக்கில் விழுந்து ஏற்பட்ட விபத்தில் உயிரிழந்தவர்களுக்கு பிரதமர் இரங்கல்
ஹிமாச்சல பிரதேசத்தின் குலு மாவட்டத்தில் சுற்றுலா வாகனம் பள்ளத்தாக்கில் விழுந்து ஏற்பட்ட விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். காயமடைந்தவர்களுக்கு அனைத்து உதவிகளும் செய்யப்பட்டு வருவதாக திரு மோடி தெரிவித்தார். மேலும் காயமடைந்தவர்கள் விரைவில் குணமடைய அவர் வாழ்த்தியுள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
“இமாச்சல பிரதேசத்தின் குலுவில் சுற்றுலா வாகனம் பள்ளத்தாக்கில் விழுந்த சம்பவம் மிகவும் வருத்தமளிக்கிறது. இந்த விபத்தில் தங்கள் உறவினர்களை இழந்து வாடும் குடும்பத்தினருக்கு எனது ஆழ்ந்த இரங்கலை தெரிவித்துக் கொள்கிறேன். மேலும், காயமடைந்தவர்களுக்கு அனைத்து உதவிகளும் செய்யப்பட்டு வருகின்றன. அவர்கள் விரைவில் குணமடைய வேண்டுகிறேன்:
-பிரதமர்"
ரெயில்வே அமைச்சகம்
இந்திய ரெயில்வேயின் பாரம்பரியம் குறித்த விழிப்புணர்வைப் பரவலாக்க ரெயில்வே அமைச்சகம் “டிஜிட்டல் திரைகளை” அறிமுகம் செய்துள்ளது
கியு ஆர் குறியீட்டு முறையைப் பயன்படுத்தி ரெயில் நிலையங்களில் டிஜிட்டல் அருங்காட்சியகங்களை உருவாக்க வேண்டுமென்ற பிரதமரின் தொலைநோக்குத் திட்டத்தின் ஒரு பகுதியாக சுதந்திர தினத்தன்று  22 ரெயில் நிலையங்களில் ரயில்வே அமைச்சகம் டிஜிட்டல் திரைகளின் செயல்பாட்டைத் தொடங்கியுள்ளது.
ரெயில் நிலையங்களின் நுழைவுவாயிலிலும் மற்ற சில வசதியான இடங்களிலும் டிஜிட்டல் எல்.இ.டி. திரைகள் பொருத்தப்பட்டு 1 அல்லது 2 நிமிட குறும்படங்கள் மூலம் ரெயில்வேயின் பாரம்பரியத்தைக் காண்பிப்பது தொடக்க முயற்சியாக இருக்கும். இந்தக் குறும்படங்களில் பாரம்பரிய கட்டிடங்கள், பழங்கால ரெயில் எஞ்சின்கள் போன்றவற்றை காட்சிப்படுத்தி இந்திய ரயில்வேயின் வளமான பாரம்பரியம் குறித்து மக்களிடையே விழிப்புணர்வு ஏற்படுத்தப்படும்.
தற்போதைக்கு புதுதில்லி, ஹஜ்சரத் நிஜாமுதீன், ஹவுரா, சீல்டா, ஜெய்ப்பூர், ஆக்ரா, கண்டோன்மென்ட், கோயம்புத்தூர், லக்னோ, வாரணாசி உள்ளிட்ட 22 ரயில் நிலையங்களில் டிஜிட்டல் திரைகள் அமைக்கப்பட்டுள்ளன.
(Visitor Counter : 100
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா குறித்து மத்திய தகவல் மற்றும் ஒலிபரப்புத்துறை அமைச்சரின் பத்திரிகை செய்தி
கோவாவில் நவம்பர் 20ம் தேதி முதல் 28ம் தேதி வரை நடைபெறவிருந்த, 51வது இந்திய சர்வதேச திரைப்பட விழா, 2021 ஜனவரி 16ம் தேதி முதல் 24ம் தேதி வரை நடைபெறும் என்று அறிவிக்கப்பட்டுள்ளது.
கோவா முதல்வர் டாக்டர் பிரமோத் சவாந்த்துடன், மத்திய தகவல் மற்றும் ஒலிபரப்புத்துறை அமைச்சர் திரு.பிரகாஷ் ஜவடேகர் இது தொடர்பாக ஆலோசனை நடத்தியப் பின் இந்த முடிவு எடுக்கப்பட்டது.
சர்வதேச திரைப்பட விழா வழிகாட்டுதல்கள் மற்றும் விதிமுறைகள் படி, இந்த திரைப்பட விழாவை கோவாவில், 2021 ஜனவரி 16ம் தேதி முதல் 24ம் தேதி வரை நடத்த இருவரும் கூட்டாக முடிவு செய்தனர். இந்த விழா மெய்நிகர் மற்றும் நேரடியான நிகழ்ச்சியாக நடத்தப்படும். சர்வதேச திரைப்பட விழா வட்டாரத்தில் சமீபத்தில் நடந்த விழாக்களில் பின்பற்றியபடி, கொவிட் தொடர்பான அனைத்து நெறிமுறைகளும் கடுமையாக அமல்படுத்தப்படும்.
-----
(
சுற்றுலா அமைச்சகம்
பெண்தொழிலாளர்களைப் பெருமளவில் கொண்டவற்றில் ஒன்றாக சுற்றுலா தொழில்துறை உள்ளது: திரு ஜி. கிஷன் ரெட்டி
சுற்றுலாத் தொழில் பெரும்பாலும் ஒழுங்கமைக்கப்படாமல், பருவகாலம் மற்றும் பல்வேறு துறைகளில் துண்டு துண்டாக இருப்பதால், சுற்றுலாத் துறை பணியாளர்கள் பல்வேறு சவால்களை எதிர்கொள்கின்றனர். பெண்தொழிலாளர்களைப் பெருமளவில் கொண்டவற்றில் ஒன்றாக சுற்றுலா தொழில்துறை உள்ளது. பெண் பணியாளர்கள் எதிர்கொள்ளும் சிரமங்களைத் தணிக்க பெண் ஊழியர்களுக்கு சாதகமான சூழலை ஏற்படுத்த தொழில்துறை பங்குதாரர்கள் மூலம் பல்வேறு ஒழுங்குமுறை மற்றும் தன்னார்வ நடவடிக்கைகளில் அரசு ஈடுபடுகிறது.
மத்திய அரசின் பல்வேறு அமைச்சகங்களால் நிர்வகிக்கப்படும் சட்டங்களில் உள்ள பல்வேறு விதிகள் பெண் ஊழியர்களுக்கு பாதுகாப்பு, சம வாய்ப்பு மற்றும் இணக்கமான பணிச்சூழலை வழங்குகின்றன. இவற்றில் சில:
 சமூகப் பாதுகாப்பு குறித்த சட்டம், 2020
 ஊதியங்கள் பற்றிய சட்டம், 2019
 பேறுகாலப் பயன் சட்டம், 1961 
 பணியிடத்தில் பெண்களுக்கு ஏற்படும் பாலியல் துன்புறுத்தல்  சட்டம், 2013
இன்று மாநிலங்களவையில் எழுத்துபூர்வமாக அளித்த பதிலில் திரு ஜி.கிஷன் ரெட்டி இதனைத் தெரிவித்தார்
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக் போட்டிகளில் இந்திய ஆண்கள் ஹாக்கி அணி வெண்கலப் பதக்கத்தை கைப்பற்றியது
ஒலிம்பிக் போட்டிகளில் இந்திய ஆண்கள் ஹாக்கி அணி 41 ஆண்டுகளுக்குப் பிறகு பதக்கத்தை வென்றுள்ளது
ஒலிம்பிக் போட்டிகளில் இந்திய ஆண்கள் ஹாக்கி அணி, 5-4 என்ற கோல் கணக்கில் ஜெர்மனியை வீழ்த்தி வெண்கலப் பதக்கத்தை கைப்பற்றியது.
குடியரசுத் தலைவர் திரு.ராம்நாத் கோவிந்த், பிரதமர் திரு.நரேந்திர மோடி, விளையாட்டுத் துறை அமைச்சர் திரு.அனுராக் தாக்கூர் உள்ளிட்டோர் இந்திய ஹாக்கி அணிக்கு வாழ்த்து தெரிவித்துள்ளனர்.
டோக்கியோ ஒலிம்பிக் போட்டியில் வரலாற்று சிறப்பு மிக்க ஆட்டத்தில் இந்திய ஹாக்கி அணி இன்று வெண்கலப் பதக்கம் வென்றது. இந்திய ஆண்கள் ஹாக்கி அணி 41 ஆண்டுகளுக்குப் பிறகு ஒலிம்பிக்கில் பதக்கம் பெற்றுள்ளது.
இந்திய ஹாக்கி அணி கேப்டன் மன்பிரீத் சிங், தலைமை பயிற்சியாளர் கிரஹம் ரீத் மற்றும் துணை பயிற்சியாளர் பியூஷ் தூபே ஆகியோரிடம் பிரதமர் திரு.நரேந்திர மோடி தொலைப்பேசி வாயிலாக பேசி வாழ்த்து தெரிவித்தார்.
ஹாக்கி அணியை வாழ்த்தி குடியரசுத் தலைவர் திரு.ராம்நாத் கோவிந்த் டிவிட்டரில், "41 ஆண்டுகளுக்கு பிறகு ஒலிம்பிக்கில் பதக்கம் பெற்றுள்ள இந்திய ஆண்கள் ஹாக்கி அணிக்கு வாழ்த்துகள். இந்திய அணி அசாத்திய திறமையும், விடா முயற்சியையும் வெளிப்படுத்தி இந்த வெற்றியை சாத்தியப்படுத்தியுள்ளது. இந்த வரலாற்று சிறப்புமிக்க வெற்றி இந்தியாவில் ஹாக்கிக்கு புதிய அத்தியாயத்தை ஏற்படுத்தியுள்ளது, இது நாட்டில் இளைஞர்கள் ஹாக்கி விளையாட்டைத் தேர்வு செய்யவும், அதில் சிறந்து விளங்கவும் ஊக்குவிக்கும்" என்றார்.
பிரதமர் திரு.நரேந்திர மோடி டிவிட்டரில் வெளியிட்டுள்ள வாழ்த்துச் செய்தியில், "வரலாற்று சிறப்பு மிக்கது! இந்த நாள் ஒவ்வொரு இந்தியரின் நினைவிலும் பொறிக்கப்பட்டிருக்கும். வெண்கலப் பதக்கத்தை கொண்டு வந்துள்ள நமது ஆண்கள் ஹாக்கி அணிக்கு வாழ்த்துகள். இதன்மூலம் அவர்கள் ஒட்டுமொத்த தேசத்துக்கும், குறிப்பாக இளைஞர்களுக்கும் ஊக்கமளித்துவிட்டனர். இந்தியா தனது ஹாக்கி அணியால் பெருமை அடைகிறது" என பதிவிட்டுள்ளார்.
விளையாட்டுத் துறை அமைச்சர் திரு.அனுராக் தாக்கூர் டிவிட்டரில், "இந்தியாவுக்கு ஒரு கோடி கைதட்டல்கள்!
வீரர்களே நீங்கள் சாதித்துவிட்டீர்கள், எங்களால் அமைதியாக இருக்க முடியவில்லை. நமது ஆண்கள் ஹாக்கி அணி தங்கள் இலக்கை அடைய போராடி வெற்றி பெற்று ஒலிம்பிக் புத்தகத்தில் தங்களது பெயரை நிலைநாட்டியுள்ளனர். உங்களால் நாங்கள் மிகவும் பெருமை அடைகிறோம்" எனக் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742693
----
(Visitor Counter : 199
PIB Headquarters
சுதந்திர தினத்தை முன்னிட்டு, சென்னை விமான நிலையத்தில் பலத்த பாதுகாப்பு
73-வது சுதந்திர தினத்தை முன்னிட்டு சென்னை விமான நிலையத்தில் பாதுகாப்பு ஏற்பாடுகள் பலப்படுத்தப்பட்டுள்ளன. வாகனங்களை நிறுத்துமிடம் உள்ளிட்ட விமான நிலையத்தின் அனைத்துப் பகுதிகளிலும் பாதுகாப்பு தீவிரப்படுத்தப்பட்டுள்ளது. சென்னை விமான நிலையத்திலிருந்து வெளியூர்களுக்கு செல்லும் பயணிகள் எவ்வித சிரமத்தையும் தவிர்க்கும்வகையில் முன் கூட்டியே விமான நிலையத்திற்கு வருமாறு கேட்டுக் கொள்ளப்படுகிறார்கள். பாதுகாப்பில் தொடர்டைய அனைத்துத் துறையினரையும் கொண்ட சிறப்புக் கூட்டம் விமான நிலையத்தில் நடைபெற்றது. பாதுகாப்பு ஏற்பாடுகள் ஆகஸ்ட் 31-ந் தேதி 2019 வரை அமலில் இருக்க வேண்டுமென்று அவர்கள் வலியுறுத்தியதாக சென்னை விமான நிலையத்தின் பத்திரிகை குறிப்பு தெரிவிக்கிறது.
பெண்கள் மற்றும் குழந்தை நலன் அமைச்சகம்
பழங்குடியின குழந்தைகள் மத்தியில் ஊட்டச்சத்து குறைபாடு குறைந்து வருகிறது
ஊட்டச்சத்து குறித்த தரவுகள் சுகாதார மற்றும் குடும்ப நல அமைச்சகத்தால் அவ்வப்போது நடத்தப்படும் தேசிய குடும்ப சுகாதார கணக்கெடுப்புகளின் கீழ் பதிவு செய்யப்படுகின்றன. இதன் சமீபத்திய அறிக்கையின்படி, நாட்டில் பழங்குடியின குழந்தைகளிடையே ஊட்டச்சத்து குறைபாடு குறைந்து வருவது தெரியவந்துள்ளது.
போஷான் அபியான், அங்கன்வாடி சேவைகள், வளரிளம் பெண்களுக்கான திட்டம், பிரதமரின் மாத்ரு வந்தனா யோஜனா  போன்ற பல திட்டங்கள் பழங்குடியினர் பகுதிகள் உள்பட நாடு முழுவதும் செயல்படுத்தப்படுகிறது. ஊட்டச்சத்து குறைபாட்டை நிவர்த்தி செய்வதற்காக இத்திட்டங்களை அரசு செயல்படுத்தி வருகிறது.
2018 மார்ச் 8 ஆம் தேதி தொடங்கப்பட்ட போஷன் அபியான், வளரிளம் பெண்கள், கர்ப்பிணிப் பெண்கள் மற்றும் பாலூட்டும் தாய்மார்களின் ஊட்டச்சத்து நிலையை குறிப்பிட்ட காலத்திற்குள் மேம்படுத்துவதை நோக்கமாகக் கொண்டுள்ளது. 36 மாநிலங்கள் மற்றும் யூனியன் பிரதேசங்களில் இந்தத் திட்டம் செயல்படுத்தப்பட்டுள்ளது.
போஷன்மா மற்றும் போஷன் பக்வாடா ஆகியவை முறையே செப்டம்பர் மற்றும் மார்ச் மாதங்களில் ஆண்டுதோறும் கொண்டாடப்படுகின்றன.
அண்மையில் நடைபெற்ற போஷான்பக்வாடா 2023-ல், பழங்குடியின மக்களை மையமாகக் கொண்டு செயல் திட்டங்கள் நடத்தப்பட்டன. பழங்குடியினர் அதிகமுள்ள மாவட்டங்களில் உள்ள குழந்தைகள், வளரிளம் பெண்கள் மற்றும் பெண்களுக்கான ரத்த சோகை முகாம்கள், ஏகலவ்யா மாதிரி உறைவிடப் பள்ளிகளில் ரத்த சோகை முகாம், சிறுதானியங்கள் குறித்த விழிப்புணர்வு முகாம்கள், போன்றவை நடத்தப்படுகின்றன.
இத்தகவலை மத்திய பெண்கள் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி இரானி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
முதல் நேரடி விமான சேவை தொடக்கம்: கலபுரகி முதல் ஹின்தோன் வரை
கர்நாடகாவின் கலபுரகி முதல் உத்தரப் பிரதேசத்தின் காசியாபாத்தில் உள்ள ஹின்தோன் விமான நிலையம் வரையிலான முதல் நேரடி விமான சேவை பிராந்திய இணைப்புத் திட்டமான உடானின் கீழ் இன்று தொடங்கப்பட்டது. சிவில் விமானப் போக்குவரத்து அமைச்சகம், இந்திய விமான நிலையங்கள் ஆணையத்தின் அதிகாரிகள் இந்த நிகழ்ச்சியில் கலந்து கொண்டனர்.
உடான் திட்டத்தின் கீழ் நாட்டில் விமானப் போக்குவரத்து இணைப்பை மேம்படுத்தும் நோக்கத்தில் மத்திய சிவில் விமானப் போக்குவரத்து அமைச்சகம், இந்திய விமான நிலையங்கள் ஆணையம் ஆகியவை மேற்கொண்டுள்ள முயற்சியின் ஒரு பகுதியாக இந்த விமான சேவை இன்று தொடங்கப்பட்டுள்ளது.
இன்றைய தினம் வரை உடான் திட்டத்தின் கீழ் 295 வழித்தடங்கள், ஐந்து ஹெலிகாப்டர் நிலையங்கள் உட்பட 53 விமான நிலையங்கள், 2 நீர் விமான நிலையங்கள் ஆகியவை இயங்கி வருகின்றன.
ஸ்டார் ஏர் விமான நிறுவனம், வாரத்திற்கு மூன்று சேவைகளை கலபுரகி- ஹின்தோன் இடையே இயக்கும்.
இதுவரை நேரடி விமான சேவை இல்லாததால் கலபுரகி, ஹின்தோன் பகுதி மக்கள் பெரும் சிரமத்திற்கு உள்ளாகி இருந்தனர். சாலை மூலமாகவோ, ரயில் வழியாகவோ இந்தப் பகுதிகளை அடைய 25 மணி நேரத்திற்கும் அதிகமாகத் தேவைப்படும். தற்போது இந்த நேரடி விமான சேவையின் மூலம் பயண நேரம் 2 மணி 20 நிமிடங்களாகக் குறையும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673690
பிரதமர் அலுவலகம்
கான்பூரில் பயணம் மேற்கொண்ட பிரதமர் மோடி பல்வேறு வளர்ச்சித் திட்டங்களைத் தொடங்கிவைத்தார்
உத்தரப்பிரதேச மாநிலம் கான்பூருக்கு பிரதமர் திரு நரேந்திர மோடி இன்று பயணம் செய்தார். லக்னோ மெட்ரோ ரயில் திட்டத்தைத் தொடங்கி வைத்த பிரதமர் ஆக்ரா மெட்ரோ ரயில்திட்டத்திற்கு அடிக்கல் நாட்டினார். பங்க்கி அனல் மின் நிலையத்திற்கு அடிக்கல் நாட்டிய அவர், கான்பூரில் நிரலா நகரில் பல்வேறு வளர்ச்சித் திட்டங்களைத் தொடங்கி வைத்ததைக் குறிக்கும் வகையில், கல்வெட்டையும் திறந்து வைத்தார்.
அங்கு திரண்டிருந்தோரிடையே உரையாற்றிய பிரதமர், நாட்டுக்கு மிகப்பெரும் பங்களிப்பைச் செய்த தீரமிக்க பல தலைவர்களின் பிறப்பிடம் கான்பூர் என்று குறிப்பிட்டார். இங்கு தொடங்கிவைக்கப்பட்ட இந்தத் திட்டங்கள் கான்பூர் மற்றும் உத்தரப்பிரதேச மக்களின் வாழ்க்கையில் மாற்றம் கொண்டு வரும் என்றும் அவர் கூறினார்.
கான்பூருக்கு மின்சாரத் தேவையை மேம்படுத்த மத்திய அரசும், மாநில அரசும் கடுமையாக பாடுபட்டு வருகின்றன என்று பிரதமர் தெரிவித்தார். இந்நிலையில், பங்க்கி அனல் மின் திட்டம் பற்றிக் குறிப்பிட்ட அவர், கான்பூரிலும் உத்தரப்பிரதேசத்திலும் நிலவுகின்ற மின்சார பற்றாக்குறையை இது எவ்வாறு மாற்றியமைக்கும் என்பது பற்றியும் கூறினார். உத்தரப்பிரதேசத்தில் சவுபாக்யா திட்டத்தின் கீழ் 76 லட்சத்துக்கும் அதிகமாக இலவச மின்சார இணைப்புகள் வழங்கப்பட்டுள்ளன என்றும் அவர் தெரிவித்தார்.
புல்வாமா தாக்குதலின் போதும், பட்காம் விமான விபத்திலும் உயிரிழந்த கான்பூரைச் சேர்ந்த தீரமிக்க ராணுவ வீரர்களுக்கு பிரதமர் மரியாதை செலுத்தினார் . பயங்கரவாதத்திற்கு எதிராக மத்திய அரசு வலுவான நடவடிக்கையை எடுத்து வருகிறது என்றும் அவர் கூறினார்.
நாட்டில் ஒற்றுமையான சூழ்நிலையைப் பராமரிப்பது முக்கியமானது என்று பிரதமர் கூறினார். அண்மையில் காஷ்மீரிகளைத் தாக்கியவர்களுக்கு எதிராக உத்தரப்பிரதேச அரசு எடுத்த விரைவான நடவடிக்கைக்கு அவர் பாராட்டுத் தெரிவித்தார். இத்தகைய செயல்களில் ஈடுபடுவோருக்கு எதிராகக் கடுமையான நடவடிக்கை எடுக்க வேண்டும் என்று அனைத்து மாநில அரசுகளையும் அவர் வலியுறுத்திக் கேட்டுக் கொண்டார்.
----
(Visitor Counter : 119
வணிகம் மற்றும் தொழில்துறை அமைச்சகம்
புதுப்பிக்கக்கூடிய எரிசக்தி பேச்சுவார்த்தை 2018 நிகழ்ச்சியில் திரு. சுரேஷ் பிரபு உரையாற்றினார்
உலகிலேயே மிகப் பெரிய புதுப்பிக்கக்கூடிய எரிசக்தி விரிவாக்கத் திட்டங்களில் ஒன்றை இந்தியா மேற்கொண்டு வருவதாக மத்திய வர்த்தகத் தொழில்துறை மற்றும் சிவில் விமானப் போக்குவரத்து அமைச்சர் திரு சுரேஷ் பிரபு கூறியுள்ளார். இந்த திட்டம் வெற்றிகரமாக நிறைவேறும்போது, இந்தியா சூரிய ஒளிர் நாடுகளான சர்வதேச சூரிய சக்தி கூட்டணித் திட்டத்தின் மையமாக விளங்கும். இந்தக் கூட்டணித் திட்டம் 120 நாடுகளில் சூரிய சக்தி மின்உற்பத்தி வளர்ச்சிக்கும், மேம்பாட்டிற்கும் உதவி வருகிறது.
புதுதில்லியில் இன்று  புதுப்பிக்கக்கூடிய எரிசக்திப் பேச்சுவார்த்தை நிகழ்ச்சியில் உரையாற்றிய திரு. சுரேஷ் பிரபு, 2030-ஆம் ஆண்டில் மின்சார உற்பத்தியில் 40 சதவீதத்தை புதைப் படிமம் அல்லாத எரிபொருள் மூலமாக பெறுவது என்று இந்தியா இலக்கு நிர்ணயித்திருப்பதாகக் கூறினார். சர்வதேச சூரிய சக்தி கூட்டணி ஆக்கபூர்வமான சந்தை சமிக்ஞைகளை அனுப்பி வருவதாகவும், இதனையடுத்து அனைத்து நாடுகளும் புதுப்பிக்கக்கூடிய எரிசக்தித் துறையில் முதலீடு செய்ய விரும்புவதாகவும் கூறினார். இதன்மூலம் புதிய தொழில்நுட்பங்கள் ஊக்குவிக்கப்பட்டு, புதுப்பிக்கக்கூடிய எரிசக்தித் திட்டங்களில் நிதி முதலீடு அதிகரிக்கும் என்று அவர் கூறினார்.
எரிசக்தி, சுற்றுச் சூழல், தண்ணீர் ஆகியவற்றுக்கான மன்றம் மத்திய புதிய மற்றும் புதுப்பிக்கக்கூடிய எரிசக்தித் துறை, சர்வதேச சூரியசக்திக் கூட்டணி, சர்வதேச எரிசக்தி முகமை, சக்தி நிலைத்த எரிசக்தி நிறுவனம், 21-ம் நூற்றாண்டிற்கான புதுப்பிக்கத்தக்க எரிசக்தி கொள்கை வலைப்பின்னல் ஆகியவற்றுடன் இணைந்து இந்த புதுப்பிக்கக்கூடிய எரிசக்திப் பேச்சுவார்த்தை நிகழ்ச்சிக்கு ஏற்பாடு செய்தது. இந்தப் பேச்சுவார்த்தையின் இந்த ஆண்டு நிகழ்ச்சியில் சந்தை உருவாக்கம் மற்றும் சந்தைப் போக்கு ஆகியவற்றுக்கு முக்கியக் கவனம் செலுத்தப்படுகிறது.
------
(Visitor Counter : 122
குடியரசுத் துணைத் தலைவர் செயலகம்
குடியரசுத் துணைத்தலைவரின் குடும்பம் நன்கொடையாக ரூ .10 லட்சம் வழங்கியது
கோவிட் -19க்கு எதிரான போராட்டம் மற்றும் அயோத்தியில் கோயில் கட்டுமான பணிக்கு தலா ரூ.5 லட்சம்
இந்திய குடியரசுத் துணைத்தலைவர் திரு.எம்.வெங்கய்யா நாயுடு குடும்ப உறுப்பினர்கள் கோவிட்-19க்கு எதிரான போராட்டத்திற்கு உதவியாகவும், அயோத்தியில் ராமர் கோயில் கட்டுமானப் பணிகளுக்கு என்றும்ம் நன்கொடையாக ரூ.10 லட்சத்தை இன்று வழங்கினர்.
குடியரசுத் துணைத்தலைவரின் மனைவி திருமதி. முப்பவரபு உஷம்மா நாயுடு அவர்களது குடும்பத்தினரிடம் இருந்தும் மற்றும் அவர்களது மகன் திரு.ஹர்ஷா, மருமகள் திருமதி. ராதா முப்பவரபு, மகள் திருமதி. தீபா வெங்கட் மருமகன் திரு.வெங்கட் இம்மானி மற்றும் அவர்களது நான்கு பேரக்குழந்தைகளிடமிருந்து பங்களிப்புகளை திரட்டுவதில் முன்முயற்சி எடுத்திருந்தார்..
கோவிட்-19க்கு எதிரான போரட்டத்திற்கு ஆதரவாக பிஎம் கியர்ஸ்  நிதிக்காக ரூ..5 லட்சத்திற்கான காசோலையையும் மற்றும் அயோத்தியில் இன்று பூமி பூஜையுடன் தொடங்கிய ராமர் கோயில் கட்டுமானப் பணிக்கு ஆதரவாக ராமஜென்ம பூமி தீர்த்த்கேஷேத்ரா அறக்கட்டளைக்கு ரூ.5 லட்சத்திற்கான மற்றொரு காசோலையையும் திரு.நாயுடு அனுப்பினார்.
திரு.நாயுடு முன்னதாக மார்ச் மாதத்தில் தனது ஒரு மாத ஊதியத்தை பிஎம் கியர்ஸ்  நிதிக்கு நன்கொடையாக வழங்கி இருந்தார். மேலும், ஒவ்வொரு மாதமும் தமது மாத ஊதியத்தில் 30 சதவிகிதத்தை கோவிட் நோய்தொற்றை எதிர்த்து போராடுவதற்கான முயற்சிகளுக்கு நன்கொடையாக அளிப்பதாகவும் ஏற்கனவே அறிவித்திருந்தார்.
நிலக்கரி அமைச்சகம்
நிலக்கரி விற்பனைக்கான சுரங்கங்களின் பட்டியலில் மாற்றம், 38 சுரங்கங்கள் ஏலத்தில் இடம்பெறும்
வணிக ரீதியிலான சுரங்கப் பணிகளுக்கான நிலக்கரி சுரங்கங்களின் ஏல செயல்முறை ஜூன் 18, 2020 அன்று தொடங்கப்பட்டது. நிலக்கரி விற்பனைக்கான சுரங்கங்களின் பட்டியலில் கீழ்கண்ட மாற்றங்களை நிலக்கரி அமைச்சகம் செய்துள்ளது.
1. சுரங்கங்கள் மற்றும் கனிமங்கள்  சட்டம், 1957-இன் கீழ் முதல் கட்ட ஏலத்தில் டோலேசரா, ஜரேகலா மற்றும் ஜர்பலம்-தங்கர்காட் நிலக்கரி சுரங்கங்கள் சேர்க்கப்பட்டன.
2. சுரங்கங்கள் மற்றும் கனிமங்கள்  சட்டம், 1957-இன் கீழ் மோர்கா தெற்கு நிலக்கரி சுரங்கம் முதல்கட்ட ஏலத்தில் இருந்து நீக்கப்பட்டது.
3. நிலக்கரி சுரங்கங்கள்  சட்டம், 2015-இன் கீழ் பதேபூர் தெற்கு, மதன்புர் , மோர்கா-II, மற்றும் சயாங்க் நிலக்கரி சுரங்கங்கள் பதினொன்றாம் கட்ட ஏலத்தில் இருந்து நீக்கப்பட்டன.
இதைத் தொடர்ந்து, நிலக்கரி சுரங்கங்கள்  சட்டம், 2015 மற்றும் சுரங்கங்கள் மற்றும் கனிமங்கள்  சட்டம், 1957 ஆகியவற்றின் கீழ் நடத்தப்படும் 11-ம் கட்ட மற்றும் முதல் கட்ட ஏலங்களில் 38 நிலக்கரி சுரங்கங்கள் இடம்பெறும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetail.aspx?PRID=1650910
உள்நாட்டு விமானப் போக்குவரத்து அமைச்சகம்
உள்நாட்டு விமானப் பயணிகளின் எண்ணிக்கை ஆண்டு வளர்ச்சி 38.27 சதவீதமாகவும் மாதாந்திர வளர்ச்சி 23.13 சதவீதமாகவும் உள்ளது
2023 ஆம் ஆண்டின் முதல் எட்டு மாதங்களில் உள்நாட்டு விமானங்களில் பயணிகளின் எண்ணிக்கை குறிப்பிடத்தக்க அளவு அதிகரித்துள்ளது. சமீபத்திய ஆய்வின்படி 2023-ம் ஆண்டு ஜனவரி முதல் ஆகஸ்ட் வரை உள்நாட்டு விமானங்களில் பயணித்துள்ள பயணிகளின் எண்ணிக்கை 1190.62 லட்சத்தை எட்டியுள்ளது. இது கடந்த ஆண்டின் இதே காலத்துடன் ஒப்பிடும்போது 38.27 சதவீதம் அதிகமாகும்.
இந்த ஆண்டு ஆகஸ்ட் மாதத்தில் மட்டும் பயணிகளின் எண்ணிக்கை 148.27 லட்சமாக இருந்தது. மாதாந்திர வளர்ச்சி விகிதம் 23.13 சதவீதமாக உள்ளது. பயணிகள் எண்ணிக்கை அதிகரிப்பு, இந்த துறையின் மீட்சித்திறன் மற்றும் தொற்றுப் பாதிப்பு சவாலில் இருந்து இத்துறை மீள்வதை பிரதிபலிக்கிறது.
ஆகஸ்ட் 2023-ல் திட்டமிடப்பட்ட உள்நாட்டு விமானங்களில் ரத்து விகிதம் வெறும் 0.65 சதவீதம் வரை மட்டுமே என்பது குறிப்பிடத்தக்கது. ஆகஸ்ட் 2023-ல், பயணிகளின் புகார்களும் குறைந்துள்ளன.
இத்துறையின் வளர்ச்சியைப் பாராட்டியுள்ள மத்திய சிவில் விமானப் போக்குவரத்துத்துறை அமைச்சர் திரு ஜோதிராதித்யா சிந்தியா, பாதுகாப்பான, திறன்வாய்ந்த மற்றும் சூழலை மையமாக் கொண்ட விமானப் போக்குவரத்துச் சூழலை வளர்ப்பதில் விமான நிறுவனங்கள், விமான நிலையங்கள் மற்றும் சிவில் விமானப் போக்குவரத்து அமைச்சகத்தின் கூட்டு முயற்சிகள் ஒரு சான்றாகும் என்று கூறியுள்ளார். அதிகரித்து வரும் பயணத் தேவைகளுக்கு ஏற்ப பயணிகளின் பாதுகாப்பு மற்றும் வசதியை உறுதி செய்வதில் விமானப் போக்குவரத்துத் துறை உறுதிபூண்டுள்ளது என்று அவர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 200.72 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 200.72 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.26 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1854532